**УНИВЕРЗИТЕТ У НИШУ Образац Д2**

**НАЗИВ ФАКУЛТЕТА**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | | | | | | | | |
|  | | | | | | | | |
| **ПОДАЦИ О КАНДИДАТУ** | | | | | | | | |
| Презиме, име једног родитеља и име | | | Стевановић, Слађан, Јована | | | | | |
| Датум и место рођења | | | 24.10.1990, Јагодина | | | | | |
| **Основне студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет Ниш | | | | | |
| Студијски програм | | | Србистика | | | | | |
| Звање | | | Дипломирани филолог | | | | | |
| Година уписа | | | 2009. | | | | | |
| Година завршетка | | | 2014. | | | | | |
| Просечна оцена | | | 8,52 | | | | | |
| **Мастер студије, магистарске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет Ниш | | | | | |
| Студијски програм | | | Мастер студије филологије (модул Српски језик) | | | | | |
| Звање | | | Мастер филолог | | | | | |
| Година уписа | | | 2014. | | | | | |
| Година завршетка | | | 2016. | | | | | |
| Просечна оцена | | | 10,00 | | | | | |
| Научна област | | | Српски језик | | | | | |
| Наслов завршног рада | | | Именице *nomina agentis* на примерима новинарског стила | | | | | |
| **Докторске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет Ниш | | | | | |
| Студијски програм | | | Докторске студије филологије | | | | | |
| Година уписа | | | 2016. | | | | | |
| Остварен број ЕСПБ бодова | | | 120. | | | | | |
| Просечна оцена | | | 9.50 | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | | |
| **Р. бр.** | Јована Стевановић, *Nomina loci* у говору Доњег Штипља (поређење са стандардним српским језиком), *Mejniki in prelomnice v slovanskih jezikih in literaturah*, Ljubljana: Študentska sekcija Zveze društev Slavistično društvo Slovenije, 2021, str. 237–249. | | | | | | **М33** | |
| 1 |  | | | | | |  | |
| У раду се анализирају творбени модели на дијелекатском материјалу и упоређују са стандарнојезичним моделима у циљу да се види да ли је одступање само формално-језичког типа односно да ли се јављају специфичности у инвентару творбених форманата или и на семантичком плану у оквирима резулатата творбених процеса. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 2 | Јована Стевановић, *Nomina loci* у македонском и српском језику (контрастиван приступ). *Меѓународен дијалог: исток–запад (филозофија*, *лингвистика*, *културологија),* 2020,Vol. 7, No. 4., стр. 17–21. | | | | | | М33 | |
| *Nomina loci* представљају једну од значајних категорија у српском језику, У овом раду пореде се карактеристике ове творбене категорије са ситуацијом у сродном јужнословенском језику, македноском. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 3 | Јована Стевановић, *Nomina agentis* у македонском и српском језику (контрастиван приступ), *Десетти научен собир на млади македонисти: Конференција во чест на проф. д-р Лилјана Минова-Ѓуркова*, Скопје: Филолошки факултет „Блаже Конески”, Катедра за македонски јазик и јужнословенски јазици, 2020, стр. 145–156. | | | | | | М33 | |
|  | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 4 | Јована С. Стевановић, Когнитивни приступ настави творбе речи у основној школи, *Меѓународен дијалог: исток–запад (филозофија*, *лингвистика*, *културологија)*, 2018, Vol. 5, No.4, стр. 35–39. | | | | | | М33 | |
| У раду се примењује савремени теоријскометодолошки приступ проблематици творбе речи са позиција когнитивне лингвистике. Примена савремених научних приступа доприноси усавршавању и осавремењивању наставе српског језика у школама. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 5 | Јована Стевановић, Именице с префиксима у роману *Бездно* Светлане Велмар-Јанковић, *Меѓународендијалог: исток–запад (филозофија*, *лингвистика*, *културологија)*, 2020, Vol. 7, No. 4., стр. 9–16. | | | | | | М33 | |
| У раду се анализирају префиксиране именице у књиженоуметничком тексту. У раду се примећује да аутор влада теоријскометодолошким приступима и техникама анализе деривационе морфологије. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| **НАПОМЕНА**: Јована Стевановиќ, Поименичење као тип конверзије на примерима књижевноуметничког стила, *Меѓународен дијалог исток–запад (филозофија*, *лингвистика*, *културологија)*, 2019, Vol. 6, No. 4., стр. 7–11.  Јована Стевановић, Српскословенске и српске народне морфолошке особине језика Софијског преписа Душановог законика, *Zgodnji novi vek in njegova dediščina v slovanskem prostoru*, Ljubljana: Študentska sekcija Zveze društev Slavistično društvo Slovenije, 2020, str. 75–88.  Јована Стевановић, Барокна геометрија реченице у роману *Прикљученија Телемака* Стефана Живковића, Зборник радова са Четвртог међународног интердисциплинарног скупа младих научника друштвених и хуманистичких наука *Контексти*, Нови Сад: Филозофски факултет, 2018, стр. 135–147.  Јована Стевановић, Именице *nomina loci* у настави српског језика (лингвометодички аспект), Зборник радова са X научног скупа младих филолога Србије, одржаног 31. марта 2018. године на Филолошко-уметничком факултету у Крагујевцу *Савремена проучавања језика и књижевности*, књ. 1., Крагујевац: Филолошко-уметнички факултет, 2019, стр. 217–226.  Јована С. Стевановић, Страна лексика у *Црнотравском речнику* Радосава Стојановића: семантичка адаптација, *Годишњак за српски језик*, 2021, година XXXII, број 19, стр. 283–300.  Јована Стевановић, *Nomina loci* у говору Бунара код Јагодине, *Годишњак за српски језик*, 2022, број 20 (**приложена је потврда уредника о прихватању рада за објављивање**).  Јована Стевановић, *Nomina loci* у говору Мијатовца код Ћуприје, *Годишњак Педагошког факултета у Врању*, 2022 (**приложена је потврда уредника о прихватању рада за објављивање**).  Јована Стевановић, Конверзија у настави српског језика, *Језици и књижевности у контакту и дисконтакту, књ. 1. (Наука и савремени универзитет 7*), Ниш: Филозофски факултет, 2018, стр. 145–159.  Јована Стевановић, Когнитивни приступ настави творбе речи у средњој школи (на примеру обраде Слагања (Композиције)), *Кризни аспекти мишљења (Електронски зборник радова са IV интердисциплинарног студентског скупа Карловачки дани слободне мисли)*, Сремски Карловци: Центар за афирмацију слободне мисли, 2018, стр. 15–25.  Јована Стевановић, Романизми у *Црнотравском речнику* Радосава Стојановића: семантичка адаптација, *Савремени токови у науци о језику и књижевности*, *књ. 2. (Наука и савремени универзитет 8)*, Ниш: Филозофски факултет, 2019, стр. 197–210.  Јована Стевановић, О продуктивности суфикса -*киња* у новинарском функционалном стилу, *(Дис)функционалност друштвеног субјекта (Електронски зборник радова са V интердисциплинарног студентског скупа Карловачки дани слободне мисли)*, Сремски Карловци: Центар за афирмацију слободне мисли, 2019, стр. 217–244.  Јована Стевановић, Семантичка адаптација стране лексике у говорима призренско-тимочке дијалекатске области, *Нови правци истраживања у друштвеним и хуманистичким наукама (Наука и савремени универзитет 9)*, Ниш: Филозофски факултет, 2020, стр. 423– 437.  Јована Стевановић, Универбација на примерима књижевноуметничког и новинарског стила, *(Не)популарна (не)култура (Зборник радова са VI интердисциплинарног студентског скупа Карловачки дани слободне мисли)*, Сремски Карловци: Центар за афирмацију слободне мисли, 2020, стр. 125–148.  Јована Стевановић, *Nomina loci* у *Речнику пиротског говора* Драгољуба Златковића, Слободна тема у (не)слободна времена (Зборник радова са VII интердисциплинарног студентског скупа Карловачки дани слободне мисли), Сремски Карловци: Центар за афирмацију слободне мисли, 2021/22 (**приложена је потврда уредника о прихватању рада за објављивање**). | | | | | | | | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | | **ДА** | **НЕ** |
| *Образложење* | | | | | | | | |
| **ИСПУЊЕНОСТ УСЛОВА МЕНТОРА** | | | | | | | | |
| Име и презиме, звање | | Мирјана Илић | | | | | | |
| Ужа научна област за коју је изабран у звање | | Српски језик | | | | | | |
| Датум избора | | 29. 6. 2017. | | | | | | |
| Установа у којој је запослен | | Филозофски факултет Ниш | | | | | | |
| Е-пошта | | mirjana.ilic@filfak.ni.ac.rs | | | | | | |
| **Најзначајнији радови ментора из научне области којој припада тема докторске дисертације** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | ИЛИЋ, Мирјана. *Semantic Extension of Human colors white, pale and gray*, Facta Universitatis: Series Linguistics and Literature, Vol. 14 N°2, 2016, pp.161-172. DOI:10.22190FULL16021611 UDC 811.163.41`367.623:535.6 | | | | | | М51 | |
| 2 | ИЛИЋ, Мирјана. *Денотација и конотација придева за основне боје*, НССВД 43/1, Београд, 2013, 295‒303. | | | | | | М14 | |
| 3 | ИЛИЋ, Мирјана, ЈАЊИЋ, Марина, Methodological Pluralism of Associative Relations in Teaching Antonymy, међународнинаучнискуп: Teaching Languages and Cultures in Post-Method Era: Essues and Developments, Ниш, 2015. | | | | | | М14 | |
| 4 | Илић, Мирјана:*Семантичке екстензије назива "људских боја" црвен, румен, риђу светлу концептуалне интеграције*, Јужнословенски филолог LXXII, св. 1-2, Београд, 2017, 115-133. | | | | | | М24 | |
| 5 | ИЛИЋ, Мирјана. Боје у оку, свести и језику, Библиотека Монографије.Ниш, Наис принт, 2016, 224 стр. 535.6:81‘367.62 159.937.51 535.6 ISBN 987-86-6399-028-9 COBISS.SR-ID 227322380М425М50 | | | | | | М44 | |

|  |  |  |  |
| --- | --- | --- | --- |
| **Менторства у последње три године** | | | |
| **Р. бр.** | **Име и презиме докторанда, тема докторске дисертације, факултет/универзитет** | **Датум именов.** | **Датум одбране** |
| 1. | Марија Милосављевић, Усвајање придева просторних односа код деце предшколског и школског узраста | 22.11.2021. | 26.10.2022. |
| 2. |  |  |  |
| 3. |  |  |  |
| 4. |  |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | | | | **ДА** | **НЕ** |
| *Образложење* | | | | | | | | | |
| **ОБРАЗЛОЖЕЊЕ ТЕМЕ** | | | | | | | | | |
| Предлог наслова теме докторске дисертације | | | *Nomina loci* у говорима јагодинског краја | | | | | | |
| Научно поље | | | Филологија | | | | | | |
| Научна област | | | Српски језик | | | | | | |
| Ужа научна област | | | Деривациона морфологија | | | | | | |
| Научна дисциплина | | |  | | | | | | |
| 1. | Предмет научног истраживања *(до 800 речи)* | | | | | | | | |
| Предмет рада ове докторске дисертације јесу именице типа *nomina loci* у говорима јагодинског краја, који припадају косовско-ресавском дијалекату. Основно средство грађења ових именица јесте суфиксација, па се у овом истраживању полази од суфикса помоћу којих се оне граде. На одабир теме утицала је чињеница да је творба речи у дијалекту (и/или дијалекатска творба) емпиријски недовољно истражена језичка област. Појмови *творба речи у дијалекту* и *дијалекатска творба* нису прецизно дефинисани.  Што се акцента тиче свака лексема призренско-тимочког дијалекта се може одредити као дијалекатска, јер има експираторни акценат који не разликује опозиције по квантитету и квалитету, често се задржава старо место акцента, акценат се може наћи на последњем или унутрашњем слогу. Скоро све лексеме косовско-ресавског дијалекта се могу одредити као дијалекатске, јер имају силазне акценте на последњем или унутрашњем слогу. Има и случајева где се акценат подудара са стандардним српским језиком, али се место акцента не подудара. У појединим случајевима се акценат потпуно подудара са стандардним српским језиком, али су ти случајеви ретки.  Има и примера који фонетски одступају од стандарднојезичког идиома. Поједини примери чувају стари облик неког суфикса (-*ьк*: *баришь׳к, белуть׳к*; -*ьц*: *брать׳ц, жутань׳ц*) или стару сугласничку групу (*Сливáк, Црешњáница*). Има и случајева где је извршена гласовна промена (упрошћавање сугласничке групе *пш > ш*: *шенûк*; дисимилација *-мн- > -вн-*: *гувнûште*; метатеза *-зј- > -јз-*: *лòјзиште, Лóјзиште*; испадање једног од двају сличних или једнаких сугласника: *компѝриште*, *Компирџúје*; африкатизација, тј. појава *пш > пч*: *пченûште* и сл.). Овакви примери нису одлика дијалекатске творбе, већ одлика творбе речи у дијалекту.  На основу свега реченог можемо закључити да се под дијалекатском творбом подразумевају све специфичности и сва одступања од стандарднојезичког идиома. Ту спадају: суфикси и префикси непознати стандардном језику, творбени модели непознати стандардном језику, уже или шире значење појединих суфикса, неједнака фреквентност појединих суфикса, значењске разлике између дијалекатских и стандарднојезичких примера, деривати који нису регистровани у речницима српског језика, акценатска неподударања, различите творбене основе. | | | | | | | | | |
| 2. | Усклађеност проблематике са коришћеном литературом *(до 200 речи)* | | | | | | | | |
| Анализирајући релевантну лингвистичку литературу, може се закључити да је дијалекатска творба само оно стање које је изван стандардног језика. Одликом дијалекатске творбе могу се сматрати сви они суфикси који су непознати стандардном српском језику: -*на* (*глýвна, прдна, смрдна, ћóрна*, *штрóкна*); завршетак -*чики* (*Дуњичики, Јабучики*); -*ојла* (*обиџојла, прчојла, самодојла, врцкојла, потресојла/потрисојла, завидојла, усмркојла, превртојла, мршојла, шашојла, сакатојла*); -*ченце* (*амрéлченце, астáлченце, глáвченце, дудýченце, дукáченце, лубéнченце, зáлченце*). У дијалекту постоје и префикси који су непознати стандардном српском језику: *ко-, ка-, ча-, че-, чо-, ше-*. Поменути префикси су, такође, одлика дијалекатске творбе.  Анализа релевантне литературе показала је да одређени суфикси у дијалекту граде један тип именица, а у стандардном језику други тип именица: -*ча* у дијалекту гради хипокористике и именице типа *nomina attributiva*, а у стандардном српском језику се поједини топоними завршавају овим наставком (или: суфиксом); *-ла* у дијалекту гради именице типа *nomina attributiva*, а у стандардном српском језику именице које означавају оруђе; *-ља* у дијалекту гради *nomina attributiva* мушког рода, а у стандардном српском језику гради *nomina agentis* женског рода; -*ша* у дијалекту гради *nomina attributiva* мушког рода, а у стандардном српском језику гради хипокористике и *nomina agentis* мушког рода (*присташа, изеша, издриша*); *-ја* у дијалекту гради топониме фитонимског порекла, а у стандардном српском језику гради хипокористике, пејоративе и *nomina agentis* мушког рода; -*иња* у призренско-тимочком дијалекту има специфичну особину и употребљава се за образовање апстрактних именица каквих нема у другим дијалектима, док у стандардном српском језику има моциони карактер. Дакле, и творбени модели који су непознати стандардном српском језику одлика су дијалекатске творбе.  Поједини суфикси у дијалекту имају уже или шире значење: -*ица* у дијалекту нема деминутивну функцију; изведенице за именовање деце и младих бића са суфиксом -*че* имају деминутивно-пејоративно значење у дијалекту; *-уша* у стандардном српском језику има пејоративни карактер, док у дијалекту има шире значење, тј. означава женску особу која се издваја по некој карактеристичној особини која је садржана у мотивној речи; -*ија* у дијалекту има шире значење, које се првенствено односи на именовање женских особа према физичкој или психичкој особини; *-уга* у стандардном српском језику има аугментативно значење, а у дијалекту има шире значење и аугментативно и моционо значење. И неки префикси у дијалекту имају шире значење: *по-* у дијалекту има деминутивну функцију.  Неједнака фреквентност одређених суфикса је појава коју такође треба пратити: -*ка* је нископродуктиван у грађењу пејоратива у стандардном српском језику, али је у јабланичком говору (призренско-јужноморавском дијалекту) висoкопродуктиван у грађењу пејоратива; -*ица* је у стандардном српском језику веома продуктиван у грађењу *nomina attributiva* женског рода, док је у сврљишким говорима непродуктиван у грађењу *nomina attributiva* женског рода; суфикси *-це, -е, -ле* знатно су продуктивнији у грађењу деминутивних именица у призренско-тимочком дијалекту, него у грађењу деминутивних именица у стандардном српском језику; суфикс -*арница* је продуктивнији у грађењу *nomina loci* у стандардном српском језику него у пиротском говору; -*ад* је нископродуктиван у говору Заплања, док је у стандардном српском језику знатно продуктивнији.  Поред неједнаке фреквентности, треба обратити пажњу и на творбене основе. Сагласни смо са владајућим ставовима у литератури где се истиче да се за творбу у дијалекту узима једна, а у стандардном језику друга основа. Тако се суфикс *-ља* углавном додаје на глаголске основе у стандардном српском језику (*ткаља, праља*), док се у дијалекту углавном додаје на придевске основе (*мúжља* (*мúжав*), *пúжља* (*пúжав*)).  Битна дијалекатска карактеристика тиче се значења појединих деривата. Наиме, поједини деривати у стандардној варијанти српског језика имају једно значење, а у дијалекту друго значење: у говору Доњег Штипља *дињâр* се односи на земљиште на коме се гаје или су се гајиле диње, док у стандардној варијанти српског језика *дȕњар* означава одгајивача и продавца диња; *смрекâр* – смреков гај, смреков шумарак, *смрȅкар* – птица дрозд која се храни смрекињама и сл.  Поједини радови бележе неке деривате који нису регистровани у речницима српског језика: *јагодâрник, вѝшњиште*, *дињâрник*, *паприкâрник*, *лукòвиште* и сл. Нерегистровани деривати су, такође, одлика дијалекатске творбе.  Примери са фонетским дијалектизмима нису одлика дијалекатске творбе, већ одлика творбе речи у дијалекту.  Стандардни српски језик и дијалекти који нису узети за његову основицу (призренско-тимочки и косовско-ресавски) могу имати и заједничке елементе: суфикс -*иште* гради *nomina loci* и у дијалекту и у стандардној варијанти српског језика; суфикс *-арник*, такође; суфикс *-арник* се додаје на именичке основе и у стандардној варијанти српског језика и у дијалекту и сл. | | | | | | | | | |
| 3. | Циљеви научног истраживања *(до 500 речи)* | | | | | | | | |
| У овом истраживању полази се од следећих претпоставки (хипотеза):  Хипотеза 1: Именице типа *nomina loci* су добијене суфиксацијом, тј. суфиксација је основно средство грађења именица типа *nomina loci*.  Хипотеза 2: Суфикс -*иште* је најпродуктивнији суфикс у грађењу именица типа *nomina loci* са значењем отвореног простора у говорима јагодинског краја.  Хипотеза 3: Суфикс -*иште* је без конкуренције у оквиру лексичко-семантичке подгрупе *Земљиште*, *њива*, *поље*.  Хипотеза 4: Суфикс -*иште* је без конкуренције у оквиру лексичко-семантичке подгрупе *Место где се некад нешто налазило.*  Хипотеза 5: Суфикси -*ар/-јар*, -*ак/-јак*, -*ик* и -*арник* су продуктивни у грађењу именица типа *nomina loci* са значењем отвореног простора у говорима јагодинског краја.  Хипотеза 6: Суфикси -*ар/-јар,* -*ак/-јак* и *-ик* су конкурентни.  Хипотеза 7: Суфикси -*ар/-јар* и -*арник* су конкурентни.  Хипотеза 8: Суфикс -*ара* је високопродуктиван суфикс у грађењу именица типа *nomina loci* са значењем затвореног простора у говорима јагодинског краја.  Хипотеза 9: Суфикс -*ара* је без конкуренције у оквиру лексичко-семантичке подгрупе *Радња*, *радионица*, *продавница*.  Хипотеза 10: Суфикс -*ара* је без конкуренције у оквиру лексичко-семантичке подгрупе *Фабрика*.  Хипотеза 11: Суфикс -*арник* је, такође, високопродуктиван суфикс у грађењу именица типа *nomina loci* са значењем затвореног простора.  Хипотеза 12: Суфикс -*арник* је без конкуренције у оквиру лексичко-семантичке подгрупе *Станиште за животиње*.  Хипотеза 13: Суфикс -*ница* је продуктиван у грађењу именица типа *nomina loci* са значењем затвореног простора.  Хипотеза 14: Суфикс -*арница* је умерено продуктиван у грађењу именица типа *nomina loci* са значењем затвореног простора.  Хипотеза 15: Суфикс -*ана* је нископродуктиван у грађењу именица типа *nomina loci* са значењем затвореног простора.  Хипотеза 16: Одступања од стандарднојезичког идиома су бројна.  Хипотеза 17: У говорима јагодинског краја, који припадају косовско-ресавском дијалекту, постоје деривати који нису регистровани у стандардној варијанти српског језика.  Хипотеза 18: Између појединих дијалекатских и стандарднојезичких примера постоје значењске разлике.  Хипотеза 19: Између дијалекатских и стандарднојезичких примера постоје акценатска неподударања.  Хипотеза 20: У говорима јагодинског краја постоје творбени модели који су фонетски модификовани.  Хипотеза 21: У говорима јагодинског краја постоје суфикси који су непознати стандардној варијанти српског језика.  На основу свега реченог главни циљ ове докторске дисертације јесте да сагледа и опише именице типа *nomina loci* у говорима јагодинског краја, који припадају косовско-ресавском дијалекту, да региструје све суфиксе помоћу којих се граде *nomina loci* у говорима јагодинског краја, да покаже конкурентност суфиксалних морфема. Један од циљева докторске дисертације јесте и да стање у говорима јагодинског краја (у косовско-ресавском дијалекту) упореди са стањем забележеним у релевантним речницима српског језика и да се упореди са стандарднојезичким идиомом. У складу са предметом рада, јасно су дефинисани и истакнути следећи циљеви истраживања:  Циљ 1: Сагледати *nomina loci* у говорима јагодинског краја, који припадају косовско-ресавском дијалекту.  Циљ 2: Описати ове именице у говорима јагодинског краја.  Циљ 3: Регистровати све суфиксе помоћу којих се граде *nomina loci* у говорима јагодинског краја.  Циљ 4: Утврдити који су суфикси продуктивни у грађењу именица типа *nomina loci* у говорима јагодинског краја.  Циљ 5: Упоредити стање у говорима јагодинског краја са стањем забележеним у релевантним речницима српског језика.  Циљ 6: Упоредити стање са стандарднојезичким идиомом.  Циљ 7: Показати конкурентност суфиксалних морфема. | | | | | | | | | |
| 4. | Очекивани резултати, научна заснованост и допринос истраживања *(до 200 речи)* | | | | | | | | |
| Очекивани резултати научног истраживања били би следећи.  Суфикс *-иште* је најпродуктивнији суфикс у грађењу именица типа *nomina loci* са значењем отвореног простора у говорима јагодинског краја.  Суфикс -*иште* је без конкуренције у оквиру лексичко-семантичких подгрупа *Земљиште*, *њива*, *поље* и *Место где се некад нешто налазило*.  Суфикси *-ар/-јар*, *-ак/-јак*, -*ик* и -*арник* су продуктивни у грађењу именица типа *nomina loci* са значењем отвореног простора у говорима јагодинског краја.  Суфикси -*ар/-јар*, -*ак/-јак* и -*ик* су конкурентни.  Суфикси -*ар/-јар* и -*арник* су конкурентни.  Суфикс -*ара* је високопродуктиван суфикс у грађењу именица типа *nomina loci* са значењем затвореног простора у говорима јагодинског краја.  Суфикс -*ара* је без конкуренције у оквиру лексичко-семантичких подгрупа *Радња*, *радионица*, *продавница* и *Фабрика*.  Суфикс -*арник* је високопродуктиван у грађењу именица типа *nomina loci* са значењем затвореног простора.  Суфикс *-арник* је без конкуренције у оквиру лексичко-семантичке подгрупе *Станиште за животиње*.  Суфикс -*арница* је умерено продуктиван у грађењу именица типа *nomina loci* са значењем затвореног простора, а -*ана* нископродуктиван.  Упоређивањем са стандарднојезичким идиомом дошло се до следећих запажања: забележени су деривати који нису регистровани у речницима српског језика, уочене су значењске разлике између дијалекатских и стандарднојезичких примера и акценатска неподударања, уочени су творбени модели који су фонетски модификовани и суфикси који нису познати стандарднојезичком идиому.  Директан предмет истраживања биће именице типа *nomina loci* добијене суфиксацијом. Биће коментарисане и именице настале другим творбеним процесима (сложено-суфиксалном творбом, префиксално-суфиксалном творбом), али оне неће бити директан предмет овог истраживања.  Стање у говорима јагодинског краја биће упоређено са стањем забележеним у релевантним речницима српског језика и биће указано на све специфичности. Поједини примери биће детаљно објашњени.  На крају ће се сумирати сви резултате добијени током истраживања. Добијени резултати биће представљени и лингвогеографски.  Ова докторска дисертација биће заснована на записима са терена.Терен ће обухватити 23 пункта: 1) Драгоцвет; 2) Шуљковац; 3) Бунар; 4) Ковачевац; 5) Врба; 6) Белица; 7) Винорача; 8) Деоница; 9) Сиоковац; 10) Јошанички Прњавор; 11) Каленовац; 12) Лозовик; 13) Доње Штипље; 14) Горње Штипље; 15) Горњи Рачник; 16) Доњи Рачник; 17) Багрдан; 18) Главинци; 19) Коларе; 20) Ивковачки Прњавор; 21) Драгошевац; 22) Мајур; 23) Мијатовац. Приликом одабира пунктова руководило се следећим критеријумима: 1) сви пунктови налазе се у околини Јагодине; 2) говор свих пунктова припада косовско-ресавском дијалекту; 3) говор одабраних пунктова није проучаван у досадашњим истраживањима. Пунктови ће у раду бити представљени бројевима (нпр. 1. Драгоцвет, 2. Шуљковац итд.). | | | | | | | | | |
| 5. | Примењене научне методе *(до 300 речи)* | | | | | | | | |
| У оквиру истраживања користиће се техника субјективног типа (индивидуална, од стране једног анализатора). Техника субјективног типа комбиноваће се са радом на корпусу. Као корпус у овом истраживању послужиће *Упитник за прикупљање nomina loci*. *Упитник* ће се састојати од 213 питања и чиниће га два дела: *Отворен простор* и *Затворен простор*. Први део – *Отворен простор,* обухватиће шест целина: 1) *Воћњак*; 2) *Земљиште*, *њива*, *поље*; 3) *Башта*, *врт*; 4) *Шума*; 5) *Место где се нешто ради*, *дешава*, *место вршења неке радње*; 6) *Место где се некад нешто налазило*. Други део *Затворен простор* обухватаће седам целина: 1) *Радња*, *радионица*, *продавница*; 2) *Фабрика*; 3) *Гостионица*, *крчма*; 4) *Зграда*, *остава*, *магацин*; 5) *Станиште за животиње*; 6) *Место где се нешто ради*, *дешава, место вршења неке радње*; 7) *Именице субјективне оцене*. Биће обухваћено воће и поврће које гаје информатори, дрвеће које расте на одређеном сеоском подручју, индустријско биље и житарице које узгајају, радионице и фабрике које су им познате и сл. Приликом састављања *Упитника* ослањаће се на дефиниције које дају речници српског језика. Поједине дефиниције наводиће се самостално. *Упитник* ће садржати и основне податке о информаторима, пунктовима, датуму бележења података, испитивачу. Основни подаци ће се односити на: 1) место у којем су забележени подаци; 2) општину; 3) удаљеност; 4) националну структуру становништва; 5) информаторе (име и презиме); 6) датум рођења; 7) занимање; 8) националност и вероисповест; 9) школску спрему; 10) датум бележења података и 11) испитивача (име и презиме). Као контролни корпус послужиће речници српског језика: *Речник српскохрватскога књижевног језика* (РМС 1967–1976), *Речник српскохрватског књижевног и народног језика* (РСАНУ 1959–) и *Речник српскога језика* (РСЈ 2011).  Информатори ће бити и мушког и женског пола, старосне границе 65–95 година. Предвиђено је да учествује 53 информатора: 31 мушкарац и 22 жене. Биће одабрани: 1) аутентични представници говора одређеног пункта; 2) информатори који су рођени у одређеном пункту и који нису мењали место боравка; 3) информатори који су српске националности и православне вероисповести и 4) информатори који имају низак степен образовања (који су завршили само основну школу или који нису похађали школу).  Докторска дисертација биће заснована на записима са терена. Одлучили смо се за теренско истраживање из два разлога: 1) зато што не постоје дијалекатски речници са подручја косовско-ресавског дијалекта и 2) зато што је за стицање потпуне слике о некој терминологији потребно боравити на терену са израђеним упитником. Грађа ће бити прикупљена различитим методама које су карактеристичне за овакву врсту истраживања: слушањем, бележењем. Корпус ће бити *Упитник за прикупљање nomina loci*. Горепоменути речници српског језика биће контролни корпус. Биће одабрани информатори који су аутентични представици говора одређеног пункта. Оваквим начином истраживања добија се целовита слика о овим именицама у косовско-ресавском дијалекту, односно у говорима јагодинског краја. Овакав начин истраживања даје основу за даља проучавања творбе речи на материјалу косовско-ресавског дијалекта.  Циљеви истраживања условљавају два главна методолошка поступка: анализу и синтезу. Основни циљ истраживања јесте опис и анализа *nomina loci* у говорима јагодинског краја.  Аналитичка метода нам може помоћи да прецизно утврдимо: 1) творбене моделе и продуктивне суфиксе у говорима јагодинског краја који служе за грађење *nomina loci*; 2) мање продуктивне суфиксе и моделе и 3) *nomina loci* које нису добијене суфиксацијом, већ неким другим творбеним процесом (сложено-суфиксалном творбом, префиксално-суфиксалном творбом).  Пошто ће се у дисертацији вршити поређења са стањем забележеним у релевантним речницима српског језика и са стањем у стандарднојезичком идиому, биће укључен још један методолошки поступак: компаративни метод.  На крају рада биће дата синтеза свих резултата истраживања. Добијени резултати биће приказани и лингвогеографски. | | | | | | | | | |
| Предложена тема се прихвата неизмењена | | | **ДА** | | | **НЕ** | | | |
| Коначан наслов теме докторске дисертације | | | *Nomina loci* у говорима јагодинског краја | | | | | | |
| **ЗАКЉУЧАК** *(до 100 речи)* | | | | | | | | | |
| Истраживање ће показати творбену категорију nomina loci у косовско-ресавском дијалекту са свим карактеристичним типовома и подтиповима. Нарочито ће бити драгоцен ареални распоред ових творбених елемената. Како је дијалекатска творба млада и још недевољна проучена лингвистичка дисциплина, истраживање ће пружити увид и у ову проблематику са тенденцијом да се творба у дијалекту одвоји од дијалекатске творбе. Овако конципиран рад требало би да да значајни допринос науци о творби речи, дијалекатској творби и лингвистичкој географији. | | | | | | | | | |
|  | | | | | | | | | |
| Број одлуке НСВ о именовању Комисије | | | | **8/18-01-006/22-018** | | | | | |
| Датум именовања Комисије | | | | **23. 9. 2022. године** | | | | | |
| **Р. бр.** | | **Име и презиме, звање** | | | | | **Потпис** | | |
| 1. | | Др Татјана Трајковић, ванредни професор | | | | председник |  | | |
| Српски језик | | | Филозофски факултет у Нишу | |
| (Научна област) | | | (Установа у којој је запослен) | |
| 2. | | Др Мирјана Илић, ванредни професор | | | | ментор, члан |  | | |
| Српски језик | | | Филозофски факултет у Нишу | |
| (Научна област) | | | (Установа у којој је запослен) | |
| 3. | | Др Ана Савић Грујић, виши научни сарадник | | | | члан |  | | |
| Српски језик | | | Институт за српски језик САНУ | |
| (Научна област) | | | (Установа у којој је запослен) | |
| Датум и место:  ……………………………… | | | | | | | | | |